ไม่ว่าจะมีเพศสัมพันธ์หรือช่วยตัวเอง หลังเสร็จกิจรอบแรก พอแข็งตัวรอบสอง จะมีอาการปวดที่อวัยวะเสมอเลยครับ แต่ถ้าไม่แข็งตัวก็ จะไม่ปวด มันคืออาการอะไร แล้วรักษาได้ไหมครับ
สวัสดีค่ะ อาการเจ็บที่อวัยวะเพศชายขณะที่อวัยวะเพศชายมีการแข็งตัวนั้น อาจจะเกิดจาก หนังหุ้มปลายที่มารัดดังกล่าวนี้น่าจะเกิดจากภาวะหนังหุ้มปลายองคชาตตีบ ซึ่งเป็นภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวัน แต่หากมีอาการแล้วควรได้รับการรักษาด้วยการขลิบหนังหุ้มปลาย สาเหตุอื่นๆเช่น การอักเสบของเยื่อบุตรงอวัยวะเพศจากสาเหตุใดๆ หรือการติดเชื้อที่บริเวณอวัยวะเพศ ทำให้เจ็บปวดได้เช่นกันการให้ได้การวินิจฉัยที่แน่ชัด อาจต้องพบแพทย์เพื่อตรวจร่างกายเพิ่มเติมร่วมด้วย ถ้ามีความเจ็บปวดใดๆ ควรจะงดการมีเพศสัมพันธ์ไปก่อน ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ไม่ซื้อยาใดๆมารับประทานเอง และถ้าเจ็บปวดมาก มีผื่นหรือแผลที่อวัยวะเพศด้วย ควรรีบไปพบแพทย์